stanford-oval/wikipedia huggingface dataset:
Lantmännen
Historia

Ensimmäiset ruotsalaiset maatalousyhdistykset perustettiin 1800-luvun jälkipuoliskolla, ensimmäinen Skaraborgin läänissä 1880. Tavoitteena oli parantaa laatuvalvontaa, alentaa sisäänostohintoja ja kuljetuskustannuksia sekä parantaa kokemuksien vaihtoa maanviljelijöiden kesken. Paikalliset yhdistykset havaitsivat pian hyödylliseksi muodostaa isompia alueellisia kaupantekoyhdistyksiä.
Nykyinen Lantmännen-osuuskunta perustettiin 1. tammikuuta 2001 korvaamaan fuusioituneita alueellisia organisaatioita, jolloin yhteen liittyivät Gotlands Lantmän, HBK Lantmän, Jönköpings Lantmän, Odal, Skånska Lantmännen, Värmlands Lantmän, Örebro Lantmän, Västerbottens Lantmän sekä Lantmännens riksförbund ja osa aiemmasta NNP:stä. Vuonna 2006 Norrbottens Lantmän liittyi konserniin. Tämän lisäksi mukana on pienempiä organisaatiojäseniä ja yhdistyksiä.
Tammikuussa 2015 ilmoitettiin, että pohjoismainen elintarvikejätti Lantmännen ostaa Vaasan Groupin sijoitusyhtiö Lion Capitalilta. Kesko myi K-maatalouden liiketoiminnan ruotsalaiselle Lantmännenille vuonna 2017, ja yritys jatkaa nimellä Lantmännen Agro. Sponsor Capital myi Myllyn Parhaan Lantmännenille syksyllä 2021.
La Nación

| La Nación |
| --- | --- |

 Lehden ensimmäisen numeron kansi
Lyhenne:  LN
Lehtityyppi:  sanomalehti
ISSN:  ISSN 0325-0946
Perustettu:  1870
Sitoutuneisuus:  konservatiivinen liberalismi
Kotikunta:   Buenos Aires
Kotimaa:  Argentiina
Kieli:  espanja
Aiheesta muualla
Kotisivu
La Nación (suom. "Kansa") on argentiinalainen sanomalehti, jonka perusti maan entinen presidentti Bartolomé Mitre vuonna 1870. Lehden taustalla toimivan yhtiön toimitusjohtajana toimivat Mitren perheen jäsenet neljän sukupolven ajan. Näistä viimeisin, myös nimeltään Bartolomé Mitre kuoli vuonna 2020. Mitren perhe omistaa edelleen 35 % lehdestä.
Lehden kanta on konservatiivinen liberalismi.
Kyōtango

| Kyōtango (京丹後市) |
| --- | --- |
 Kumihaman kaupunginosaa
 lippu:  Symboli
 Kyōtangon sijainti Kioton prefektuurissa
 Kyōtango
 Koordinaatit: 35°37′26.9″N, 135°03′39.4″E 
Valtio:  Japani
Alue:  Kansai
Prefektuuri:  Kioto
Pinta-ala:  
 – Kokonaispinta-ala:  501,43 km²
Väkiluku (2017):  56 276
 – Väestötiheys:  112 as./km²
Symbolit:  
 – Kukka:  Veronica ornata
 – Puu:  Fagus crenata
Aikavyöhyke:  UTC+9
 
 www.city.kyotango.lg.jp 
Infobox OKVirheellinen NIMI-arvo: 
Kyōtango (jap. 京丹後市, Kyōtango-shi) on Japanin kaupunki Honshūn saarella Kansain alueella Kioton prefektuurissa. Se sijaitsee Japaninmeren rannalla prefektuurin pohjoisosassa Kioton luoteispuolella. Kyōtangossa on 56 276 asukasta (vuonna 2017) ja sen pinta-ala on 501,43 neliökilometriä.
Maantiede

Kyōtango on Kioton prefektuurin pohjoisin kaupunki sen luoteiskulmassa. Kaupunkiin kuuluu Tangonniemen luoteisrannikko, ja se ulottuu suurimpaan osaan niemeä. Niemi on vuoristoinen. Sen rannikot ovat osaksi jyrkkiä kalliorinteitä, ja siellä täällä on ranta-alankoja, missä on pikku taajamia ja kalastussatamia.
Kyōtangon kaupunki muodostettiin 2004, kun kuusi kuntaa, Mineyama, Ōmiya, Amino, Kumihama, Tango ja Yasaka liittyivät yhteen. Vaikka kaupungilla ei ole selkeää keskustaajamaa, Mineyamasta on muodostumassa sellainen, koska se valittiin hallintokeskukseksi ja siellä on merkittävin rautatieasema.
Talous

Tangonniemen alue tunnetaan perinteisestä hienosta silkinvalmistuksestaan, joka on jatkunut aina Nara-kaudelta asti. Nykyään perinteistä silkinvalmistusta vaalitaan kulttuuriperintönä, mutta alueen silkki on myös arvokasta hienoimpien kimonoiden valmistuksessa.
Rannikkokaupungin tärkeä elinkeino on kalastus. Merestä saadaan kalojen lisäksi simpukoita, äyriäisiä ja merilevää.
Matkailu

Syrjäinen sijainti tarjoaa kiireettömän ilmapiirin rauhoittavassa maaseutuympäristössä. Alueella on useita onsen-kylpylöitä. Vuonna 2005 valmistunut moottoritie Osakan suunnasta, joka ulottuu naapurikaupunki Miyazuun saakka, on helpottanut liikenteellisesti myös Kyōtangon saavutettavuutta ja alueen matkailua.
Maisemakohteista on kuuluisin Kyōgamisakin rantajyrkänne. Se on Japaninmerestä nouseva vuori, joka muodostaa pienen niemen. Niemen kainalossa on suojainen uimaranta.
Aiheesta muualla

Kuvia tai muita tiedostoja aiheesta Kyōtango Wikimedia Commonsissa
Kaupungin internetsivut (japaniksi)
Laurette Taylor

| Laurette Taylor |
| --- | --- |
 Laurette Taylor vuonna 1914
Henkilötiedot
Koko nimi:  Helen Loretta Cooney
Syntynyt: 1. huhtikuuta 1884 New York City, New York, Yhdysvallat
Kuollut: 7. joulukuuta 1946 (62 vuotta) New York City, New York, Yhdysvallat
Ammatti:  näyttelijä
Puoliso:  Charles A. Taylor (1900–1910) J. Hartley Manners (1912–1928)
Näyttelijä
Aktiivisena:  1912–1946
Aiheesta muualla
IMDb 
Elonet
Laurette Taylor (1. huhtikuuta 1884 – 7. joulukuuta 1946) oli yhdysvaltalainen näyttelijä. Hän näytteli pääasiassa teatterissa, mutta myös mykkäelokuvissa. Monet pitävät häntä 1900-luvun teatteritaiteen johtohahmona. Yksi Taylorin merkittävimpiä rooleja oli matriarkka Amanda Wingfield Tennessee Williamsin näytelmän Lasinen puutarha alkuperäisessä Broadway-tuotannossa. Tuo esitys oli yksi teatterihistorian dramaattisimmista comebackeistä.
Aiheesta muualla

Kuvia tai muita tiedostoja aiheesta Laurette Taylor Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Laurette Taylor
Käännös suomeksi
Laslo Babits

| Mitalit> Maa:   Kanada.Miesten yleisurheilu.Pan-Amerikan kisat  | Mitalit> Maa:   Kanada.Miesten yleisurheilu.Pan-Amerikan kisat  | Mitalit> Maa:   Kanada.Miesten yleisurheilu.Pan-Amerikan kisat  | Maa:   Kanada> Miesten yleisurheilu. |
| --- | --- | --- | --- |
|  Kultaa | Caracas 1983 | keihäänheitto |  |
Laslo Babits (17. huhtikuuta 1958 Oliver, Brittiläinen Kolumbia – 12. kesäkuuta 2013 Vancouver) oli kanadalainen keihäänheittäjä ja Pan-Amerikan kisojen kultamitalisti.
Babits sijoittui kahdeksanneksi Los Angelesin kesäolympialaisissa 1984. Hän voitti Pan-Amerikan kisojen kultamitalin vuonna 1983.
Babitsin vanhemmat olivat unkarilaisia maahanmuuttajia. Hän kuoli 12. kesäkuuta 2013, 55-vuotiaana, vancouverilaisessa sairaalassa tehdyn elämänsä toisen maksansiirron jälkeen. Ensimmäinen maksansiirto Babitsille oli tehty tämän saatua myrkytyksen sienistä vuonna 2001.
Lahjonta

”Sano vain ei korruptiolle” – lahjontaa ja muuta korruptiota vastustavan kampanjan juliste Sambiassa.
Yhdistyneiden Kansakuntien korruption vastainen yleissopimus
Lahjonta on korruption muoto, jossa lahjova taho pyrkii antamallaan raha- tai muulla lahjalla vaikuttamaan lahjonnan kohteen käytökseen tai muuhun häneen liittyvään seikkaan. Euroopan unionin yleissopimuksen mukaan lahjonnalla: ”lahjuksen saamisen tai muun perusteettoman edun tai edun saamisen tai edes sen mahdollisuuden pyytämisellä, tai sen tarjoamisella, antamisella, vaatimisella tai hyväksymisellä joko suoraan tai välillisesti siten, että se vaikuttaa joko kohdehenkilön tehtävien asianmukaiseen suorittamiseen tai hänen esimerkiksi käyttäytymiseen, jota lahjuksen, perusteettoman edun tai muun edun saamisen mahdollisuudella vastaanottajalta edellytetään" tarkoitetaan siis lahjontaa”.selvennä
Lahjonta ei välttämättä aina ole laitonta, se voi myös olla hallinnollisia määräyksiä rikkovaa tai pelkästään epäeettistä.
Useimmissa maissa lahjomista oikeuslaitos pyrkii estämään lainsäädännöllä ja valvonnalla. Useimmat kehitysmaat ovat tässä kuitenkin epäonnistuneet ja niinpä lahjonta niissä on kuitenkin suhteellisen yleistä verrattuna länsimaihin.
OECD:n ulkomaisen lahjonnan ehkäisysopimus

OECD:n lahjonnan ehkäisysopimus solmittiin vuonna 1997. Elokuussa 2009 sen oli allekirjoittanut 37 maata. Suomi allekirjoitti sopimuksen vuonna 1998 ja ratifioi sen 1999. Vuonna 2008 lain toimeenpano oli kuitenkin monissa maissa kesken. Eniten tapauksia tutkittiin vuonna 2008 Yhdysvalloissa, Saksassa, Ranskassa, Tanskassa ja Sveitsissä. Suomessa oli kolme tutkintaa vuonna 2008.
Lahjonta Suomen rikoslaissa

Suomen rikoslaissa on useita rikosnimikkeitä lahjonnan muodoille.
Vaaleissa äänensä myymällä tai toiselta äänen ostamalla syyllistyy vaalilahjontaan ja voidaan tuomita sakkoon tai enintään vuodeksi vankeuteen.
Lahjuksen antamiseen syyllistyy, jos pyrkii lahjomalla vaikuttamaan virkamiehen toimintaan palvelussuhteessa. Rikoksesta tuomitaan sakkoon tai vankeuteen enintään kahdeksi vuodeksi. Tiettyjen ehtojen täyttyessä rikosta voidaan pitää törkeänä, jolloin maksimirangaistus on neljä vuotta vankeutta. Virkamies, joka ottaa palvelussuhteeseensa liittyvän lahjuksen vastaan syyllistyy lahjuksen ottamiseen, josta voidaan tuomita vankeuteen sekä viralta pantavaksi. Lahjuksen ottaminen on rangaistavaa vain jos se on tahallista.
Jos lahjuksen ottamisen tunnusmerkit eivät täyty, mutta virkamies kuitenkin vastaanottaa lahjuksen sellaisella tavalla, joka on omiaan heikentämään luottamusta viranomaistoiminnan tasapuolisuuteen, voidaan hänet tuomita lahjusrikkomuksesta sakkoon tai vankeuteen enintään puoleksi vuodeksi.
Lahjuksen antamisesta kansanedustajalle voidaan tuomita sakkoon tai vankeuteen enintään kahdeksi vuodeksi. Tässäkin tapauksessa törkeänä pidettävästä rikoksesta voidaan tuomita neljä vuotta vankeutta. Lahjuksen ottaja puolestaan syyllistyy lahjuksen ottamiseen kansanedustajana. Laillista vaalirahoitusta ei sellaisenaan pidetä lahjontana.
Lahjomiseen elinkeinotoiminnassa voi syyllistyä, jos lahjomalla pyrkii saamaan elinkeinotoiminnassa toimivan suosimaan itseään tai jotakuta muuta. Maksimirangaistus on kaksi vuotta vankeutta, törkeästä rikoksesta neljä vuotta.. Lahjuksen ottaja syyllistyy vastaavasti lahjuksen ottamiseen elinkeinotoiminnassa.
Langon (Gironde)

Langonin kaupunki
Langon on kaupunki ja kunta Gironden departementissa Akvitanian hallintoalueella Ranskassa. Kunnassa oli 6 168 asukasta vuoden 1999 väestönlaskennassa. Langonin pinta-ala on 14 neliökilometriä. Langon sijaitsee Garonnen vasemmalla rannalla.
Kédougou

| Kédougou |
| --- | --- |
 Kédougou
 Koordinaatit: 12°33′00″N, 12°11′00″W 
Valtio:  Senegal
Alue:  Kédougou
Departementti:  Kédougou
Väkiluku (2016):  33 138
Infobox OKVirheellinen NIMI-arvo: 
Kédougou on kaupunki ja Kédougoun alueen hallinnollinen keskus Senegalissa. Se sijaitsee Gambiajoen varrella 700 kilometriä Dakarista kaakkoon. Maan tilastokeskuksen mukaan Kédougoussa oli 33 138 asukasta vuonna 2016.
Maantiede ja ilmasto

Kédougoun kunta rajoittuu idässä ja etelässä Dimbolin ja lännessä ja pohjoisessa Bandafassin kuntiin. Kaupungin eteläpuolella virtaa Gambia ja pohjoispuolella sen sivujoki Dinguessou. Maisemaa leimaavat enimmillään 400 metriä korkeat kukkulat.
Seutu kuuluu Sudanin vyöhykkeeseen. Lämpötilat vaihtelevat 18 ja 38 asteen välillä.
Asutus

Kunta käsittää kymmenen kaupunginosaa, jotka ovat Dalaba, Dandé Mayo, Dinguessou, Fadiga, Gomba, Mosquée, NDiormi, Pasteur Butler, Tripano ja Togorro. Kaupungin väestö on kasvanut nopeasti parantuneiden liikenneyhteyksien, kullankaivun ja naapurimaista  tulevan muuttoliikkeen seurauksena. Kédougousta tuli aluekeskus vuonna 2008.
Liikenne, talous ja palvelut

Kédougouun johtaa maantie N7 Dakarista. Sieltä on 107 kilometriä Malin ja 32 kilometriä Guinean rajalle.
Väestön pääelinkeinot ovat maanviljely, karjanhoito, kalastus ja kaupankäynti. Tärkeimmät viljelykasvit ovat maissi, riisi, fonio ja vihannekset. Myytäväksi kasvatetaan maapähkinää ja puuvillaa. Tuotantoeläimiä ovat naudat, vuohet, aasit, siat ja siipikarja.
Julkiset koulutuspalvelut käsittävät ala- ja yläkouluja sekä kaksi lyseota. Lisäksi on yksityislyseo, koraanikouluja ja ranskalais-arabialainen koulu. Terveyspalveluihin kuuluu terveyskeskus, kaksi terveysasemaa ja synnytyslaitosta sekä poliklinikka. Vesi- ja jätehuolto ovat puutteellisia.
Matkailu

Alueen nähtävyyksiä ovat Niokolo-Koban kansallispuisto ja Dindefelon vesiputoukset. Kédougoussa on joukko matkailupalveluja.
Lango

Lango voi tarkoittaa seuraavia asioita:
langot, Ugandassa asuva kansa
lango, langojen puhuma niloottinen kieli
lango, Tansaniassa puhuttu bantukieli.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lango”, voi hakea sivunnimihaulla, laajalla sivunnimihaulla tai tekstihaulla.
Ladislav Nagy

| Ladislav Nagy |
| --- | --- |

Henkilötiedot
Syntynyt: 1. kesäkuuta 1979 (ikä 45) Šaca, Tšekkoslovakia
Kansalaisuus:   Slovakia
Jääkiekkoilija
Pelipaikka:  laitahyökkääjä
Maila:  vasen
Pituus:  180 cm
Paino:  87 kg
Pelaajaura
Pääsarjaura:  1996–2019
Seurat:  Dragon Prešov (Extraliga) HC Košice (Extraliga) Worcester IceCats (AHL) St. Louis Blues (NHL) Phoenix Coyotes (NHL) Mora IK (SEL) Dallas Stars (NHL) Los Angeles Kings (NHL) Severstal Tšerepovets (KHL) ŠKP Poprad (Extraliga) MODO Hockey (SEL)   Lev Poprad (KHL)   Dinamo Minsk (KHL)   Jokerit (SM-liiga)   HC Slovan Bratislava (KHL)
NHL-varaus:  117. varaus, 1997 St. Louis Blues
| Mitalit> Maa:   Slovakia.Miesten jääkiekko.MM-kilpailut  | Mitalit> Maa:   Slovakia.Miesten jääkiekko.MM-kilpailut  | Mitalit> Maa:   Slovakia.Miesten jääkiekko.MM-kilpailut  | Maa:   Slovakia> Miesten jääkiekko. |
| --- | --- | --- | --- |
|  Kultaa | Ruotsi 2002 |  |  |
|  Pronssia | Suomi 2003 |  |  |
| Nuorten MM-kilpailut  | Nuorten MM-kilpailut  | Nuorten MM-kilpailut  |  |
|  Pronssia | Kanada 1999 |  |  |
Ladislav Nagy (s. 1. kesäkuuta 1979 Šaca, Tšekkoslovakia) on slovakialainen uransa lopettanut jääkiekkoilija ja lajin maailmanmestari, joka edustaa KHL:ssä pelaavaa HC Slovan Bratislavaa. Hän oli pelipaikaltaan laitahyökkääjä.
Ura > Seurajoukkueissa

Vuosina 1999–2001 Nagy pelasi St. Louis Bluesissa, joka oli varannut hänet vuoden 1997 varaustilaisuuden seitsemännellä kierroksella (177.). Tulokaskaudellaan hän merkkautti 51 ottelussa tehot 10+12. Nagy siirtyi vuonna 2001 Phoenix Coyotesiin kaupassa, jossa voimahyökkääjä Keith Tkachuk siirtyi toiseen suuntaan eli Bluesin riveihin.
Nagyn uransa lähti kunnolla käyntiin kaudella 2001–2002, jolla hän nakutti Coyotesissa 23 maalia ja 29 syöttöä 74 ottelussa. Seuraavana neljänä NHL-kautenaan Nagy on joka kerta ylittänyt vähintään 50 pisteen rajan. Kesken kauden kaudella 2006–2007 Phoenix kauppasi Nagyn Dallas Starsiin vaihdossa ensimmäisen kierroksen varausoikeuteen ensi kesän varaustilaisuudessa ja ruotsalaishyökkääjä Mathias Tjärnqvistiin . Dallasissa Nagy pelasi vain kevään 2007. Kesällä hän teki vuoden sopimuksen Los Angeles Kingsin kanssa.
Ura > Maajoukkueessa

Nagy on edustanut Slovakiaa jääkiekon MM-kilpailuissa vuosina 2001–2003, voittaen MM-kultaa 2002 ja pronssia seuraavana vuonna. Nagy lopetti pelaajauransa keväällä 2019 jääkiekon MM-kotikisoissa, tehden vielä maalin voittomaalikilpailussa Tanskaa vastaan, uransa viimeisessä ottelussa.
Lalita Pawar

| Lalita Pawar |
| --- | --- |

Henkilötiedot
Koko nimi:  Ambika Laxman Sagun
Syntynyt: 18. huhtikuuta 1916 Yeola, Brittiläinen Intia
Kuollut: 24. helmikuuta 1998 (81 vuotta) Pune, Maharashtra, Intia
Ammatti:  näyttelijä
Puoliso:  Ganpatrao Pawar Rajprakash Gupta
Lapset:  1
Näyttelijä
Aktiivisena:  1928–1997
Aiheesta muualla
IMDb 
AllMovie
Lalita Pawar (oik. Ambika Laxman Sagun; 18. huhtikuuta 1916 Yeola, Brittiläinen Intia – 24. helmikuuta 1998 Pune, Maharashtra, Intia) oli intialainen näyttelijä, joka esiintyi 70-vuotisella urallaan noin 700 elokuvassa hindin, marathin ja gudžaratin kielillä. Hän voitti parhaan naissivuosan Filmfare Awards -palkinnon elokuvasta Anari (1959).
Vuonna 1942 elokuvan Jung-e-Azadi kuvauksissa kokematon näyttelijä Bhagwan Dada löi Pawaria liian kovaa, mikä aiheutti hänelle pysyvän vamman vasempaan silmään. Tämän johdosta Pawarin piti jättää pääroolit ja siirtyä luonnerooleihin, joista varsinkin ilkeän anopin roolit tulivat tunnetuiksi.
Yksityiselämä

Pawar oli naimisissa elokuvantekijä Ganpatrao Pawarin kanssa, mutta liitto päättyi eroon. Myöhemmin hän meni naimisiin elokuvatuottaja Rajprakash Guptan kanssa ja he saivat pojan.
Valikoitu filmografia

Dahej (1950)
Daag (1952)
Shree 420 (1955)
Mr. & Mrs. ’55 (1955)
Anari (1959)
Sujata (1959)
Hum Dono (1961)
Professor (1962)
Sangam (1964)
Phool Aur Patthar (1966)
Neel Kamal (1968)
Anand (1971)
Bombay to Goa (1972)
Naseeb (1981)
Aiheesta muualla

Wikimedia Commonsissa on kuvia tai muita tiedostoja aiheesta .
Lalita Pawar Internet Movie Databasessa. (englanniksi)
Lalita Pawar Allmoviessa (englanniksi)
La Mure

| La Mure |
| --- | --- |
 vaakuna
 La Mure
 Koordinaatit: 44°54′14″N, 5°47′17″E 
Valtio:  Ranska
Alue:  Rhône-Alpes
Departementti:  Isère
Arrondissementti:  Grenoble
Pinta-ala:  
 – Kokonaispinta-ala:  8,3 km²
Väkiluku:  4 948
 – Väestötiheys:  594,0 as./km²
 
 lamure.fr 
Infobox OKVirheellinen NIMI-arvo: 
La Mure on kunta Kaakkois-Ranskassa Isèren departementissa Rhône-Alpesin alueella. Vuonna 2017 siellä asui 4 948 asukasta. Kaupunki oli 1500-luvulla Ranskan uskonsotien aikana protestanttien linnake. 1800-luvulla seudulla alkoi kivihiilen kaivostoiminta, joka jatkui vuoteen 1997 saakka.
Aiheesta muualla

Kuvia tai muita tiedostoja aiheesta La Mure Wikimedia Commonsissa
Lambda 8300

Lambda 8300 edestä.
Lambda 8300 takaa.
Lambda 8300 on ZX81-tietokoneen klooni, joskin siinä on myöskin eroavaisuuksia, kuten muokattu ROM, enemmän RAM-muistia ja parannettu näppäimistö. Laitteessa oli myös Atari-yhteensopiva joystick-liitäntä ja siihen oli saatavilla lisää RAM-muistia. Laite on ZX81-yhteensopiva vain BASIC-ohjelmien osalta.
Lavra Babič

| Lavra Babič> Henkilötiedot |
| --- | --- |
Syntynyt: 1. tammikuuta 1987 (ikä 37) Brezje, Slovenian ST, Jugoslavia
Kansalaisuus:   Slovenia  Jugoslavia (1987–1991)
Uran tiedot
Pituus:  170 cm
Laji:  uinti
Seura:   PK Radovljica
Lavra Babič (1. tammikuuta 1987 Brezje, Slovenian ST, Jugoslavia) on entinen slovenialainen uimari.
Babič osallistui vuoden 2004 kesäolympialaisiin, ollen osa 4 × 200 metrin vapaauintijoukkuetta. Joukkueessa uivat myös Anja Čarman, Sara Isakovič ja Anja Klinar. Joukkue oli viestin lopputuloksissa sijalla 16.
Lampropeltini

| Lampropeltini |
| --- | --- |
 Cemophora coccinea
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Suomumatelijat Squamata
Alalahko::  Käärmeet Serpentes
Heimo::  Tarhakäärmeet Colubridae
Alaheimo::  Varsinaiset tarhakäärmeet Colubrinae
Tribus::  Lampropeltini  Dowling, 1975
Infobox OKNimi-testi OK: 
Lampropeltini on tarhakäärmeiden heimoon kuuluva tribus, jossa on yhdeksän sukua ja yli 50 lajia. Lampropeltini on monimuotoinen ryhmä, joka sisältää niin pieni- kuin suurikokoisia lajeja, joista osalla on suojaväritys ja osalla korallikäärmeitä muistuttava mimikry. Ne elävät lähinnä Pohjois-Amerikassa, mutta myös Keski-Amerikassa ja Etelä-Amerikan pohjoisosissa. Lajien elinympäristöä ovat aavikot, kanjonit, ruohomaat, vadit ja metsät.
Lampropeltini sisältää ovipaarisia, myrkyttömiä kuristajakäärmeitä. Ne voivat olla niin päivä-, hämärä- kuin yöaktiivisia, ja niitä elää sekä maan päällä, maahan kaivautuneena että osittain puissa. Lajien tyypillisintä ravintoa ovat nisäkkäät, mutta ne syövät myös liskoja, lintuja ja linnumunia sekä harvemmin sammakoita, käärmeitä, hyönteisiä ja matelijoiden munia. Joillakin lajeilla on erikoistuneempi ruokavalio, kun taas toiset syövät monenlaista saalista.
Suvut

Arizona
Bogertophis
Cemophora
Kuningaskäärmeet (Lampropeltis)
Pantherophis
Pituophis
Pseudelaphe
Rhinocheilus
Senticolis
Lahti-seura

Lahti-seura ry on 1946 perustettu lahtelaista kotiseututyötä tekevä kansalaisyhdistys, joka on vuodesta 1981 alkaen valinnut vuosittain vuoden lahtelaisen. Yhdistys julkaisee Hollolan-Lahti-nimistä lehteä, joka on saatavissa Lahden museokaupoista ja luettavissa Lahden kaupunginkirjasto-maakuntakirjaston lehtienlukusalissa.
Vuoden lahtelaisiksi on valittu:
1981: Aimo Känkänen, diplomiurkuri
1982: Ossi Kivekäs, toimitusjohtaja, Etelä-Suomen Sanomat
1983: Helvi Jukarainen
1984: Ensio Partanen
1985: Usko Vuorelma
1986: Arvo Toivola
1987: Olavi Lanu, professori, kuvanveistäjä
1988: Mirjam Viippola
1989: Paavo Kiiski
1990: Unto Mäkinen
1991: Thelma Salo
1992: Arno Forsius
1993: Pekka Luhtanen, vuorineuvos, Luhta Oy
1994: Aarre Hemming
1995: Antti Hassi
1996: Seppo Välisalo, Lahden kaupunginjohtaja
1997: Unto Tupala
1998: Inkeri Luoma-aho
1999: Jalo Paananen, Eimo-Muovin perustaja
2000: Kalevi Kiviniemi, Lahden Ristinkirkon urkuri 1985–2000 ja Lahden kansainvälisen urkuviikon johtaja 1991–2001
2001: Sirkka Lankinen, lääketieteen lisensiaatti, korva-, nenä- ja kurkkutautien erikoislääkäri
2002: Reino Rajamäki, teollisuusneuvos, Stafi-Stala-konsernin hallituksen puheenjohtaja
2003: Tuomas Kinberg, Sinfonia Lahti -orkesterin intendentti
2004: Tapio Luttinen, tekniikan tohtori, entinen kaupunginvaltuutettu ja valtuuston puheenjohtaja
2005: Pekka Laaksonen, professori, kansanrunousarkiston entinen johtaja
2006: Rauli Nordberg
2007: Juha Keto, maatalous- ja metsätieteiden maisteri, limnologi, joka on edistänyt toimillaan Vesijärveä koskevaa tutkimusta ja järven puhdistuttamista. Käytännön tuloksensa on ollut Vesijärvi-säätiön perustaminen
2008: Kaija Ward, kauppaneuvos, yrittäjä
2009: Markku Koski, toimittaja
2010: Iiro Viinanen, ministeri
2011: Eila Saarinen, lihamestari
2012: Riitta Nuorivaara-Luhtanen, galleristi
2013: Markku Tonttila, hienopuuseppä
2014: Seppo Toivonen, everstiluutnantti evp, Lahti-opas
2015: Onerva Vartiainen, Lahden kaupunginvaltuutettu
2016: Riku Routo, yrittäjä
2017: Timo Sandberg, kirjailija
2018: Keijo Skippari, Lahden videokuvaaja
2019: Siiri Rantanen, hiihtäjä
2020: Pertti Hammar
2021: Raimo Kaukonen
2022: Jonna Piipponen-Karkulowski
Aiheesta muualla

Lahti-seuran verkkosivut
Lauritz Christian Lindhardt

Lauritz Christian Lindhardt
Lauritz Christian Lindhardt (20. elokuuta 1842 – 25. syyskuuta 1906) oli tanskalainen hammaslääkäri, Kööpenhaminan hammaslääketieteellisen korkeakoulun professori ja Tanskan hammaslääkäriliiton puheenjohtaja 1888–1890 ja 1891–1898. Vuonna 1870 hän auttoi tuomaan markkinoille ensimmäisen hammasharjan Amerikasta.
Tausta ja ura

Laurtiz Christian Lindhardt oli Bendt Lindhardt ja Johanne Thomasine Nicoline Lauritsdatter Prom ja tuli isä Orla Holger Lindhardt, hammaslääkäri Rønne. Hänen jälkeläisiään ovat muun muassa vastarintataistelija Orla Holger Lindhardt ja nykyinen kirjailija Claes Lindhardt.
Lindhardt nimitettiin professoriksi vuonna 1894.
Vuonna 1893 Lindhardtista tehtiin Dannebrog-ristin ritari.
Lavuaari

Lavuaari.
Lavuaari (< ruots. lavoar < ransk. lavoir) eli pesuallas on käsienpesuun tarkoitettu vesiallas, jonka yläpuolella on vesihana. Lavuaarit ovat yleensä keramiikkaa, metallia tai kiveä.
Lavuaareihin kuuluu usein tulppa, jolla voi sulkea lavuaarin pohjassa olevan reiän, josta vesi valuu viemäriin.